31977R0338
L 048/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 338/77 НА СЪВЕТА
от 14 февруари 1977 година
относно определяне на стандарти за качество за клубено-луковици, луковици и клубени на цъфтящи растения
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/68 на Съвета от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), и по-специално член 3 от него,
като взе предвид предложението на Комисията,
като има предвид, че в член 2, параграф 1, първо тире от Регламент (ЕИО) № 315/68 на Съвета от 12 март 1968 г. относно определяне на стандарти за качество за клубено-луковици, луковици и клубени на цъфтящи растения (2), последно изменен с Регламент (ЕИО) № 2971/76 (3), предвижда, че ако посочените в член 1 продукти не съответстват на стандартите за качество, те не могат да бъдат излагани с цел продажба, предлагани за продажба, продавани или доставяни на потребителя за лични нужди нито от търговци, нито директно от производители в Общността;
като има предвид, че опаковането на продуктите, предназначени за потребителите, може да се извърши на етапа на производство или на търговия на едро;
като има предвид, че, за да се осигури по-прост и по-ефикасен контрол, следва тези опаковани продукти да бъдат подчинени на стандартите за качество;
като има предвид освен това, че Регламент (ЕИО) № 315/68 предвижда в приложението разпоредбите относно сортирането по размери; като има предвид, че тези разпоредби не се прилагат за алиума и за анемонията, с изключение на видовете Coronaria, Chionodoxa, Endymion, Fritillaria, Puschkinia, Tigridia, Triteleia и за вида Scilla sibirica, неговите култивари и хибриди с изключение на култивар Atrocaerulea (Spring Beauty); като има предвид, че, за да се постигнат по-пълно целите на стандартите за качество, следва за тези продукти да се прилагат и разпоредбите, отнасящи се до сортирането по размери,
ПРИЕ НАСТОЯЩИЯ РЕГЛАМЕНТ:
Член 1
Текстът на член 2, параграф 1 на Регламент (ЕИО) № 315/68 се заменя със следното:
„1. Ако не отговарят на стандартите за качество, посочените в член 1 продукти не могат:
-
в рамките на Общността:
а)
да бъдат държани или превозвани с цел продажба на нито един етап от продажба, в опаковки, предназначени за потребителя;
б)
да бъдат излагани с цел продажба, предлагани за продажба, продавани или доставяни на потребителя нито от търговци, нито директно от производителите,
-
да бъдат изнасяни към трети страни.“
Член 2
Таблицата, представена в глава III на приложението към Регламент (ЕИО) № 315/68, се допълва чрез въвеждане по азбучен ред на продуктите, изброени в приложението към настоящия регламент, както и разпоредбите, свързани с всеки един от тях.
Член 3
Настоящият регламент влиза в сила на 1 юли 1977 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 февруари 1977 година.